aktiva
Store norske leksikon,Økonomi og næringsliv,Bedriftsøkonomi
Aktiva er et regnskapsmessig uttrykk for eiendeler eller rettigheter som har formuesverdi. Entallsformen er 'aktivum'.
Aktivasiden representerer debetsiden i balanserapporten, hvor eiendelene kan stilles opp side om side med passiva, som representerer kreditsiden. I en slik oppstilling ligger aktiva til venstre og passiva til høyre.Eiendelene (eller aktiva) deles som hovedregel inn i anleggsmidler og omløpsmidler.Anleggsmidler deles videre inn i immaterielle eiendeler varige driftsmidler  finansielle anleggsmidler  Anleggsmidler er eiendeler bestemt til varig eie eller bruk. Andre eiendeler er omløpsmidler. For øvrig trekkes normalt skillet mellom anleggsmidler og omløpsmidler med utgangspunkt i at omløpsmidler forventes å bli anvendt eller realisert i løpet av ett år.Elementer som inngår i virksomhetens varekretsløp, som varelager og kundefordringer, skal uansett klassifiseres som omløpsmidler uavhengig av når virksomheten faktisk anvender/realiserer disse eiendelene i produksjonsprosessen. Les mer i Store norske leksikon regnskap balanse passiva